Teiseks oluliseks puuduseks on see, et tulemuste tuvastamise algoritm on - niipalju kui mina aru saan - vigane. Algoritm  ei võta arvesse seadusesätet, mis välistab ringkonnamandaatide jagamise nimekirjadele, mis ei ole üleriigilist valimiskünnist ületanud. Alla künnise jääva nimekirja kandidaat peab Riigikogusse pääsemiseks saama hääli lihtkvoodi jagu. Seetõttu on väikeparteidele Delfi mängus hetkel jagatud rohkem kohti kui seadus häälte tulemuse korral võimaldab.